Erik Loe

Erik Loe (1920–2013) var en norsk journalist og redaktør. Han var fra januar 1973 utenriksredaktør i Arbeiderbladet.Hvem Hva Hvor 1974 side 168

Han vokste opp på Ås, hvor hans far Lars Gunerius Loe (1883–1971) var professor i landmåling ved Norges landbrukshøgskole. MHans mor het Dorthea Olstad (1888–1981). Moren og farens leveår er fra Dorthea Loe, en artikkel i slektsdatabasen geni.com, samt Loe, Lars i Hvem er Hvem, 1948.

Erik Loe studerte filologi, men ble under krigen arrestert av tyskerne og sendt til konsentrasjonsleieren Buchenwald i Tyskland sammen med andre norske studenter. Etter krigen fullførte han hovedfag i historie i 1948 og ble deretter assistent hos professor Arne Ording et år. I oktober 1949 ble han ansatt i Arbeiderbladet og ble der i 43 år.

Som pensjonist var han engasjert i Aktive Fredsreiser som tidsvitne.Oddvar Schjølberg, Selv om vi var krigsfanger slapp vi greit unna , samtale med Erik Loe hos Aktive Fredsreiser Han var gift med NRK-journalisten Dagmar Loe (1923–2024).

 Referanser 

Kategori:Norske redaktører
Kategori:Journalister i Dagsavisen eller forløpere
Kategori:Norske konsentrasjonsleirfanger under andre verdenskrig
Kategori:Personer fra Ås kommune